CELEX: 22004D0079
Language: hr
Date: 2004-06-08 00:00:00
Title: Odluka Zajedničkog odbora EGP-a br. 79/2004 od 8. lipnja 2004. o izmjeni Priloga XIV. (Tržišno natjecanje), Protokola 21 (O provedbi pravila tržišnog natjecanja koja se primjenjuju na poduzeća) i Protokola 24 (O suradnji u području kontrole koncentracija) Sporazuma o EGP-u

11/Sv. 98
            
            
               HR
            
            
               Službeni list Europske unije
            
            
               27
            
         22004D0079
   
               L 219/24
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 79/2004
   od 8. lipnja 2004.
   o izmjeni Priloga XIV. (Tržišno natjecanje), Protokola 21 (O provedbi pravila tržišnog natjecanja koja se primjenjuju na poduzeća) i Protokola 24 (O suradnji u području kontrole koncentracija) Sporazuma o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XIV. Sporazumu je izmijenjen Sporazumom o sudjelovanju Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike u Europskom gospodarskom prostoru, potpisanom 14. listopada 2003. u Luxembourgu. (1).
            
         
               (2)
            
            
               Protokol 21 Sporazuma je izmijenjen Sporazumom o sudjelovanju Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike u Europskom gospodarskom prostoru, potpisanom 14. listopada 2003. u Luxembourgu.
            
         
               (3)
            
            
               Protokol 24 Sporazuma Zajednički odbor EGP-a prethodno nije izmijenio i dopunio.
            
         
               (4)
            
            
               Uredba Vijeća (EZ) br. 139/2004 od 20. siječnja 2004. o kontroli koncentracija između poduzeća (Uredba EZ-a o spajanju poduzeća) (2) uvrštena je u Sporazum Odlukom Zajedničkog odbora EGP-a br. 78/2004 od 8. lipnja 2004. (3)
               
            
         
               (5)
            
            
               Članci 13. i 22. Uredbe (EZ) br. 139/2004 nisu uvršteni u Odluku Zajedničkog odbora EGP-a br. 78/2004 od 8. lipnja 2004.
            
         
               (6)
            
            
               Članci 13. i 22. Uredbe (EZ) br. 139/2004 trebali bi biti uvršteni u Sporazum,
            
         ODLUČIO JE:
   Članak 1.
   U točki 1. (Uredba Vijeća (EZ) br. 139/2004) Priloga XIV. Sporazumu, tekst prilagodbe (a) zamjenjuje se sljedećim:
   
      „U članku 1. stavku 1. tekst ‚ili odgovarajuće odredbe Protokola 21 i Protokola 24 Sporazuma o Europskom gospodarskom prostoru’ umeće se iza riječi ‚Ne dovodeći u pitanje članak 4. stavak 5. i članak 22.’;
      nadalje, naziv ‚dimenzija Zajednice’ glasi ‚dimenzija Zajednice ili EFTA-e’ ”.
   
   Članak 2.
   Tekst točke 1.(1) (Uredba Vijeća (EZ) br. 139/2004) u članku 3. Protokola 21 Sporazuma zamjenjuje se sljedećim:
   
      „32004 R 0139: Članak 4. stavci 4. i 5. i članci 6. do 26. Uredbe Vijeća EZ-a br. 139/2004 od 20. siječnja 2004. o kontroli koncentracija između poduzeća (Uredba EZ-a o spajanju poduzeća) (SL L 24, 29.1.2004., str. 1.).”
   
   Članak 3.
   Protokol 24 Sporazuma zamjenjuje se sljedećim:
   
               1.
            
            
               U članku 6. umeće se sljedeći novi stavak 3.:
               „3.   Ako bi koncentracija mogla utjecati na trgovinu između jedne ili više država članica EZ-a i jedne ili više država EFTA-e, Komisija EZ-a bez odgode izvješćuje Nadzorno tijelo EFTA-e o bilo kakvom zahtjevu zaprimljenom od države članice EZ-a u skladu s člankom 22. Uredbe (EZ) br. 139/2004.
               Jedna ili više država članica EFTA-e može se pridružiti zahtjevu iz podstavka 1. ako koncentracija utječe na trgovinu između jedne ili više država članica EZ-a i jedne ili više država EFTA-e i prijeti znatnim utjecajem na tržišno natjecanje na teritoriju države EFTA-e ili država koje su se pridružile zahtjevu.
               Nakon primitka preslika zahtjeva iz podstavka 1. u državama EFTA-e obustavljaju se svi nacionalni propisani rokovi vezani uz koncentracije dok se ne odluči gdje se ispituje koncentracija. Čim država EFTA-e obavijesti Komisiju i dotična poduzeća da se ne želi pridružiti zahtjevu, prestaje suspenzija njezinih nacionalnih propisanih rokova.
               Ako Komisija odluči ispitati koncentraciju, država EFTA-e ili države koje su se pridružile zahtjevu više ne primjenjuju svoje nacionalne propise o tržišnom natjecanju na koncentracije.”
            
         
               2.
            
            
               U članku 8. umeću se sljedeći novi stavci 4., 5. i 6.:
               „4.   Na zahtjev Komisije EZ-a Nadzorno tijelo EFTA-e poduzima istrage unutar svog teritorija.
               5.   Komisija EZ-a ima pravo biti predstavljena i igrati aktivnu ulogu u istragama koje se provode u skladu sa stavkom 4.
               6.   Sve informacije pribavljene tijekom takvih istraga na zahtjev se predaju Komisiji EZ-a neposredno nakon finalizacije.”
            
         
               3.
            
            
               U drugom podstavku članka 13. riječi „Članak 4. stavci 4. i 5. i članak 9. stavci 2. i 6.” zamjenjuju se riječima „članak 4. stavci 4. i 5., članak 9. stavci 2. i 6. i članak 22. stavak 2.”
            
         Članak 4.
   Ova Odluka stupa na snagu 9. lipnja 2004., pod uvjetom da su sve obavijesti predviđene člankom 103. stavkom 1. Sporazuma dostavljene Zajedničkom odboru EGP-a (4).
   Članak 5.
   Ova se Odluka objavljuje u odjeljku za EGP i u Dodatku o EGP-u Službenom listu Europske unije.
   
      Sastavljeno u Bruxellesu 8. lipnja 2004.
      
         
            Za Zajednički odbor EGP-a
         
         
            Predsjednik
         
         S. GILLESPIE
      
   
   
      (1)  SL L 130, 29.4.2004., str. 3.
   
      (2)  SL L 24, 29.1.2004., str. 1.
   
      (3)  SL L 219, 9.16.2004., str. 13.
   
      (4)  Ustavni zahtjevi su navedeni